मृतक चालक व परिचालक रिश्ते में जीजा-साले बताए जा रहे हैं। हत्या के पीछे लूटपाट की आशंका जताई जा रही है। पुलिस ने शव को कब्जे में लेकर जांच शुरू कर दी है। चालक व परिचालक के शव शिमला के मैहली-शोघी बाइपास सड़क पर शीलगांव के समीप एक खाई में पाए गए, जबकि टैम्पो सड़क के किनारे डंगे में लटका हुआ था। यहां से गुजर रहे लोगों ने शीलगांव के समीप सड़क के ढांक पर एक टैम्पो को लटका देखा और नीचे नाले में दो शव गिरे हुए थे। सूचना मिलते ही वहां काफी संख्या में लोग जमा हो गए और पुलिस को मामले की सूचना दी गई। बालूगंज से पुलिस की टीम मौके पर पहुंची। ढांक से शवों को निकालने के लिए दमकल कर्मियों की मदद लेनी पड़ी। मृतक की पहचान चालक नवीन (32) सतिवाला, पांवटा और उसके साले चंद्रपाल (22) रेणुका, सिरमौर के तौर पर हुई है।